

**Gerbiami mokytojai ir švietimo darbuotojai,**

Pastarosios dienos tikras išbandymas tiek vadovams, tiek mokytojams, tiek mokiniams. Tikimės, kad viskas bus tik geriau ir geriau ir mums pavyks prisitaikyti prie nuotolinio režimo. Reaguodami į situaciją pradedame projektą **„Nuotolinė mokykla“**

**„Nuotolinė mokykla“** - tai nekomercinė, savanoriškų žmonių iniciatyva, kurios tikslas – padėti **mokiniams, mokytojams, švietimo įstaigų specialistams ir vadovams organizuoti nuotolinį mokymą(si)** ir jį integruoti ugdymo procese ilgalaikėje perspektyvoje. Dalinsimės savo patirtimi, patarimais, naudinga informacija ir mielai Jus konsultuosime!

Nors pastaruoju metu tiek patys mokytojai, tiek institucijos pateikė daug informacijos, seminarų, **mes pasidalinsime įžvalgomis, kaip:**

* **planuoti nuotolinio mokymo procesą;**
* **atlikti klasės vadovo funkcijas nuotoliniu būdu;**
* **atlikti vertinimą, atsiskaitymus;**
* **stebėti individualią pažangą, reflektuoti;**
* **pasirinkti nuotolinio mokymosi ir kitas platformas;**
* **nuotoliniu būdu rengti praktinių dalykų ir NVŠ pamokas ir t. t.**

**Svarbu:** karantino metu pagal savo galimybes **nemokamai**konsultuosime Jus – mokytojus, mokyklų vadovus, taip pat ir mokinius bei tėvus nuotolinio mokymo temomis!

Jei iškyla problemų organizuojant ugdymą ar jame dalyvaujant, reikia minčių, idėjų, patarimo ar problemos sprendimo – kreipkitės, stengsimės padėti 😊

Konsultuojame el. paštu [**pagalba@nuotolinemokykla.lt**](mailto:pagalba@nuotolinemokykla.lt)**,** mūsų interneto svetainėje [***tiesioginėse žinutėse***](https://www.tidio.com/talk/ix4h1wilvfzwxl0hpwhgv4yg5427re7w) arba ***[Messenger'yje](http://www.m.me/nuotolinemokykla).*** Drąsiai kreipkitės, jei tik reikės pagalbos!

**Kviečiame sekti projekto veiklą.** O kartu ir prisidėti prie jo vystymo. Mums labai reikalingi bet kokio amžiaus iniciatyvūs žmonės norintys prisidėti, konsultuoti ar tiesiog paremti. Taip pat mes labai laukiame mokytojų, galinčių pasidalinti autorine mokomąja medžiaga ir savo sėkmės istorijomis bei gerąja patirtimi. Daugiau apie tai - [***čia***](https://nuotolinemokykla.lt/?page_id=71) :) Prisidėti prie projekto vystymo gali ne tik mokytojai, bet**ir apskritai visi, turintys interesų ir norintys padėti :)**

[Apsilankykite Nuotolinėje mokykloje 😊](https://nuotolinemokykla.lt/?page_id=71)***Sėkmingo nuotolinio ugdymo linki***

[**Nuotolinė mokykla**](https://www.nuotolinemokykla.lt/)